ພະສັນຕະປະປາ Benedict ສະເດັດປະພາດອັງກິດ
ພະສັນຕະປະປາ Benedict ໄດ້ຊົງພົບປະກັບພະຣາຊີນີ ເອລີຊາແບັດ ຫຼັງຈາກສະເດັດໄປເຖິງສະໜາມບິນເມືອງ Edinburgh ​ໄດ້ບໍ່ດົນ.
ພະສັນຕະປະປາ Benedict ຊົງກ່າວວ່າສາສະໜາ ກາໂຕລິກບໍ່ໄດ້ດຳເນີນການຢ່າງໄວແລະເດັດຂາດພຽງພໍ ເພື່ອຮັບມືກັບພວກພະທີ່ໄດ້ລ່ວງລະເມີດທາງເພດຕໍ່ພວກ ເດັກນ້ອຍແລະພະອົງເອງໄດ້ຊົງມີຄວາມຕື່ນຕົກໃຈແລະ ເສົ້າເສຍໃຈກ່ຽວກັບຂ່າວນອງນັນນີ້ ພະສັນຕະປະປາຊົງໃຫ້ຄວາມເຫັນດັ່ງກ່າວຕໍ່ພວກນັກຂ່າວ ຢູ່ເທິງເຮືອບິນໃນລະຫວ່າງທີ່ສະເດັດໄປຍັງປະເທດອັງກິດ ບ່ອນທີ່ພະອົງໄດ້ຊົງໄປເຖິງໃນວັນພະຫັດມື້ນີ້ ຊຶ່ງເປັນການ ສະເດັດປະພາດເທື່ອທີ 2 ຂອງພະສັນຕະປະປາສາສະໜາ ໂຣມັນກາໂຕລິກ ນັບແຕ່ສາສະໜາຄຣິສຕ໌ໃນປະເທດອັງ ກິດໄດ້ແຍກໂຕອອກໄປ ໃນສັດຕະວັດທີ 16 ພະສັນຕະປະປາ Benedict ໄດ້ຊົງພົບປະກັບພະຣາຊີນີ ເອລີຊາແບັດ ຫຼັງຈາກສະເດັດໄປເຖິງສະໜາມບິນເມືອງ Edinburgh ໄດ້ບໍ່ດົນ ການສະເດັດປະພາດເປັນເວລາ 4 ມື້ຂອງອົງສັນຕະປະປາ ແມ່ນຮວມທັງການຢຸດແວ່ທີ່ ເມືອງ Glasgow ກຸງລອນດອນ ແລະເມືອງ Birmingham